# Dirty Harry

*Iste articlo ye sobre una cinta de cine policiaco d'intriga y acción estausunidense de l'anyo 1971; ta atros usos, se veiga **Dirty Harry (desambigación)

| *Dirty Harry* |
| --- |
| Títol | *Dirty Harry* |
|  Póster d'a cinta, obra de Bill Gold. |
| Ficha tecnica |
| Dirección | Don Siegel |
| Aduyant de dirección | Robert Rubin |
| Dirección artistica | Dale Hennesy |
| Producción | Don Siegel |
| Guión adaptau | Harry Julian Fink R.M. Fink Dean Riesner |
| Basau en | una historia de Harry Julian Fink y R.M. Fink |
| Musica | Lalo Schifrin |
| Soniu | William Randall |
| Fotografía | Bruce Surtees |
| Montache | Carl Pingitore |
| Escenografía | Robert De Vestel |
| Maquillache | Gordon Bau |
| Peluquería | Jean Burt Reilly |
| Actors | Clint Eastwood Harry Guardino Reni Santoni John Vernon Andy Robinson John Larch John Mitchum Mae Mercer Lyn Edgington Ruth Kobart Woodrow Parfrey Josef Sommer William Paterson James Nolan Maurice S. Argent Jo de Winter |
| Color | Panavision Technicolor |
| Datos y cifras |
| País(es) | Estaus Unius |
| Anyo | 1971 |
| Estreno | 21 d'aviento de 1971  San Francisco (California, Estaus Unius) 23 d'aviento de 1971  Estaus Unius |
| Chenero(s) | Cine policiaco Cine d'intriga Cine d'acción |
| Durada | 102 min. |
| Idioma(s) | Anglés |
| Companyías |
| Productora(s) | The Malpaso Company |
| Distribución | Warner Bros. |
| Estudio(s) | Universal Studios |
| Presupuesto | 4 millons de dólars |
| Recauto | 36 millons de dólars |
| Succesión de cintas |
| Succedida por | *Magnum Force* (1973, Ted Post) |
| Informacions en bases de datos especializadas: |
|            |

Dirty Harry (títol orichinal en anglés, en aragonés Harry lo focín, estrenada en Aragón con o suyo títol traduciu enta lo castellano como Harry el sucio) ye una cinta de cine policiaco d'intriga y d'acción de l'anyo 1971 de cine estausunidense dirichida por Don Siegel seguntes un guión adaptau por Harry Julian Fink, R.M. Fink y Dean Riesner (basau en una historia de Harry Julian Fink y R.M. Fink), con una banda sonora orichinal de Lalo Schifrin, una dirección de fotografía de Bruce Surtees, una producción cinematografica de Don Siegel ta la productora cinematografica *The Malpaso Company* y un elenco formau por Clint Eastwood, Harry Guardino, Reni Santoni, John Vernon, Andy Robinson, John Larch, John Mitchum, Mae Mercer, Lyn Edgington, Ruth Kobart, Woodrow Parfrey, Josef Sommer, William Paterson, James Nolan, Maurice S. Argent y Jo de Winter, entre d'atros actors.

*Harry Callahan*, a qui claman *lo facín* porque li encomanan toz os asuntos mas complicaus, ye un policía de San Francisco a qui li encomanan investigar uns asasinatos cometius por un francotirador que se fa clamar *Scorpio* y que desiche que la ciudat de San Francisco li pague 100.000 dólars u continará matando mas ciudadans. *Harry* ye partidario d'a sureza en o tracto con os delincuents y no li cuaca pas guaire cuan li asignan a un companyero novato, *Chico González*. Cuan un helicoptero d'a Policia localiza a lo francotirador amán d'a ilesia de Sant Per y Sant Pavlo preban de fer-lo preso pero se lis escapa y como consecuencia *Scorpio* fa mas asasinatos y puya lo rescate que demana dica los 200.000 dólars u amás matará a una mesacha que ha secuestrau. Cuan a la fin logran fer-lo preso, se troban que lo han feito sin seguir as garantías y procedimientos legals y lo fiscal de districto lo deixa en libertat y sancionan a *Harry*. Amás, *Scorpio* paga ta que l'enseben bien y diz que l'autor d'a ensebada ye *Harry*, a qui se li ordena que deixe de seguir-lo. Pero *Harry* no quiere albandonar y cuan conoix que *Scorpio* ha secuestrau un autobús escolar con muitos ninos, decide actuar.

*Dirty Harry* ye la primer cinta a on i amanixe lo personache de l'inspector de policía Harry Callahan, estando asinas a primer cinta d'a serie de cintas *Dirty Harry*, que continó con *Magnum Force* (1973), *The Enforcer* (1976), *Sudden Impact* (1983) y *The Dead Pool* (1988). En tener un important exito de publico, ubrió amás a puenta a la filmación de cuantas cintas de tematica policiaca en ixas envueltas. D'atra man, a cinta se basa en un caso real, o caso d'o clamau *asasino d'o zodiaco*. A cinta s'ambienta en a ciudat de San Francisco en o suyo momento actual (1971) y las suyas escenas se filmoron en ixa mesma ciudat y en bellas atras localidaz de California, incluyindo-ie en os *Universal Studios* en Universal City. Ye una cinta que ha recibiu bels premios y nominacions.

## Elenco

| Actor | Papel | Notas |
| --- | --- | --- |
|  | ' |  |

## Se veiga tamién

* Cine en 1971.
* Cintas de 1971.

## Referencias

## Vinclos externos

* (en) Pachina web oficial de *Dirty Harry* en a web d'a *Warner Bros.*.
* (en) *Dirty Harry* en AllMovie.
* (en) *Dirty Harry* en Box Office Mojo.
* (en) *Dirty Harry* en Rotten Tomatoes.
* (en) *Dirty Harry* en TCM Movie Database.
* (en) *Dirty Harry* en l'*American Film Institute Catalog* de l'*American Film Institute*.
* (es) *Dirty Harry* en FilmAffinity.
* (fr) *Dirty Harry* en Allociné.
* (en) *Dirty Harry* en Letterboxd.
* (en) *Dirty Harry* en Metacritic.
* (en) *Dirty Harry* en Netflix.